Γιόνας Βαλαντσιούνας

Ο **Γιόνας Βαλαντσιούνας** (, 6 Μαΐου 1992 - ) είναι Λιθουανός επαγγελματίας καλαθοσφαιριστής ο οποίος αγωνίζεται ως σέντερ για τους Σακραμέντο Κινγκς στο NBA. Έχει ύψος 2,11 μέτρα και θεωρείται ένας από τους κορυφαίους Ευρωπαίους σέντερ της γενιάς του. Επιλέχθηκε στο νούμερο 5 του NBA Ντραφτ το 2011 από τους Τορόντο Ράπτορς, όπου και ξεκίνησε την καριέρα του στο καλύτερο πρωτάθλημα του κόσμου. Στη συνέχεια, αγωνίστηκε με επιτυχία στους Μέμφις Γκρίζλις, Νιου Ορλίνς Πέλικανς και Ουάσινγκτον Ουίζαρντς, καθιερώνοντάς τον ως έναν από τους κορυφαίους Ευρωπαίους σέντερ του ΝΒΑ.

## Επαγγελματική σταδιοδρομία

### Πρώτα χρόνια και καριέρα στη Λιθουανία
Ο Βαλαντσιούνας ξεκίνησε την επαγγελματική του καριέρα το 2008 στην Βίλνιους Πέρλας, θυγατρική ομάδα της Λιέτουβος Ρίτας. Αρχικά αγωνίστηκε στην δεύτερη κατηγορία (NKL), προτού η ομάδα ανέβει στην πρώτη κατηγορία (LKL) τη σεζόν 2009–10. Τον Ιανουάριο του 2009 υπέγραψε με τη Λιέτουβος Ρίτας, αλλά παρέμεινε δανεικός στην Πέρλας μέχρι τον Ιανουάριο του 2010.

Από το 2010 έως το 2012 αγωνίστηκε στη Λιέτουβος Ρίτας, με την οποία κατέκτησε το Κύπελλο Λιθουανίας (2010) και έφτασε τρεις φορές στους τελικούς του LKL. Το 2012 αναδείχθηκε Ανερχόμενο Αστέρι του Γιούροκαπ και Πολυτιμότερος Πάικτης της VTB Λίγκα. Επιλέχθηκε επίσης δύο φορές ως Καλύτερος Νεαρός Ευρωπαίος Παίκτης της Χρονιάς της FIBA και τρεις φορές ως Λιθουανός Παίκτης της Χρονιάς (2011, 2012, 2014).

### Καριέρα στο NBA

#### Τορόντο Ράπτορς (2012–2019)
Ο Βαλαντσιούνας επιλέχθηκε στο Νο5 του NBA Ντραφτ 2011 από τους Τορόντο Ράπτορς και υπέγραψε το 2012. Αγωνίστηκε για επτά σεζόν στον Καναδά, καταγράφοντας σημαντικές επιδόσεις σε σκοράρισμα, ριμπάουντ και νταμπλ-νταμπλ. Συμμετείχε σε πολλαπλά πλεί-οφ και βοήθησε την ομάδα να φτάσει για πρώτη φορά στους τελικούς της Ανατολικής Περιφέρειας το 2016. Το 2015 υπέγραψε τετραετές συμβόλαιο αξίας 64 εκατομμυρίων δολαρίων.***'

==== Μέμφις Γκρίζλις (2019–2021) ====
Τον Φεβρουάριο του 2019, έγινε ανταλλαγή στους [[Μέμφις Γκρίζλις]]. Εκεί σημείωσε νέα ρεκόρ καριέρας σε σκορ, ριμπάουντ και νταμπλ-νταμπλ, ενώ το 2020 κατέγραψε το πρώτο του τριπλ-νταμπλ. Το 2021, έγινε ο πρώτος παίκτης στην ιστορία των Γκρίζλις με τουλάχιστον 25 πόντους, 20 ριμπάουντ και 4 τάπες σε ένα παιχνίδι.

==== Νιου Ορλίνς Πέλικανς (2021–2024) ====
Το 2021 μετακόμισε στους [[Νιου Ορλίνς Πέλικανς]]. Υπέγραψε διετές συμβόλαιο επέκτασης αξίας 30 εκατομμυρίων και σημείωσε ρεκόρ καριέρας με 39 πόντους και 7 τρίποντα σε έναν αγώνα κόντρα στους [[Λος Άντζελες Κλίπερς]] (2021).***'

#### Ουάσινγκτον Ουίζαρντς (2024)
Το καλοκαίρι του 2024 υπέγραψε με τους Ουάσινγκτον Ουίζαρντς μέσω συμφωνίας υπογραφής και ανταλλαγής από τους Πέλικανς.

#### Σακραμέντο Κινγκς (2025–σήμερα)
Τον Φεβρουάριο του 2025, μεταγράφηκε στους Σακραμέντο Κινγκς σε ανταλλαγή με μελλοντικές επιλογές στο ντραφτ και τον παίκτη Σίντι Σισοκό.

## Εθνική Ομάδα
Ο Βαλαντσιούνας έκανε το ντεμπούτο του με τις μικρές εθνικές ομάδες της Λιθουανίας στο Ευρωπαϊκό Πρωτάθλημα Κ-16 του 2008 στην Ιταλία, όπου κατέκτησε το χρυσό μετάλλιο και αναδείχθηκε Πολυτιμότερος Παίκτης. Το 2009 συμμετείχε στο Ευρωπαϊκό Παιχνίδι Επίλεκτων Κ-18 κατα την δειάρκεια του Ευρωμπάσκετ 2009, όπου ήταν Πολυτιμότερος Παίκτης. Το 2010 οδήγησε τη Λιθουανία στο χρυσό του Ευρωπαϊκού Πρωταθλήματος Κ-18 στη Λιθουανία, όντας και πάλι Πολυτιμότερος Παίκτης.

Το 2011 στο Παγκόσμιο Κύπελλο Κ-19 στη Λετονία, οδήγησε τη Λιθουανία στο χρυσό, με 23 πόντους και 13.9 ριμπάουντ μέσο όρο και αναδείχθηκε Πολυτιμότερος Παίκτης, πετυχαίνοντας 36 πόντους στον τελικό.

Έκανε ντεμπούτο με την ανδρική εθνική Λιθουανίας το 2011. Συμμετείχε στα Ευρωμπάσκετ 2011, 2013 (αργυρό), 2015 (αργυρό και Κορυφαία Πεντάδα της Διοργάνωσης), 2017, 2022 και στα Παγκόσμια Κύπελλα 2014 (4η θέση), 2019 και 2023 (6η θέση, Δεύτερη Κορυφαία Πεντάδα της Διοργάνωσης). Αγωνίστηκε επίσης στους Ολυμπιακούς Αγώνες του Λονδίνου το 2012 και του Ρίο ντε Τζανέιρο το 2016. Είναι ο νεαρότερος Λιθουανός διεθνής που έχει συμμετάσχει σε μεγάλη διοργάνωση και από τους λίγους στην ιστορία με πολλαπλά νταμπλ-νταμπλ σε τρία Παγκόσμια Κύπελλα.

## Στυλ παιχνιδιού
Ο Βαλαντσιούνας φημίζεται για το δυναμικό του παιχνίδι στη ρακέτα, την ικανότητα του στα ριμπάουντ και το αξιόπιστο επιθετικό του ρεπερτόριο, καθιστώντας τον έναν από τους πιο αξιόπιστους ψηλούς του ΝΒΑ την τελευταία δεκαετία.

## Προσωπική ζωή
Ο Βαλαντσιούνας και η σύζυγός του, Έγκλε Ατσάιτε, έχουν δύο γιους.

Ο Βαλαντσιούνας είναι το πρόσωπο της καμπάνιας "Itty Bitty Ballers", η οποία προωθεί μινιατούρες με θέμα το μπάσκετ. Τα έσοδα από την πώληση των "Itty Bitty Ballers" διατίθενται στο φιλανθρωπικό ίδρυμα MLSE Foundation. Διαθέτει επίσης το δικό του φιλανθρωπικό ίδρυμα, το Jonas Valančiūnas Foundation, το οποίο ιδρύθηκε τον Μάιο του 2017. Είναι ένας μη κερδοσκοπικός οργανισμός με σκοπό να βοηθά εφήβους με προβλήματα συμπεριφοράς. Το ίδρυμά του άνοιξε τον Αύγουστο του 2018 έναν ημερήσιο χώρο φιλοξενίας εφήβων με την ονομασία “Išvien” (Ενωμένοι).

### Καριέρα στην υποκριτική
Το 2012, ο Βαλαντσιούνας εμφανίστηκε σε δύο ντοκιμαντέρ για το μπάσκετ, τα *The Other Dream Team* και *We are... for the Lithuania!*. Το 2016, ο Γιόνας Βαλαντσιούνας υποδύθηκε έναν χωρικό κλέφτη στη λιθουανική μαύρη κωμωδία *Received Call 3*, στην οποία έκλεψε μια τηλεόραση plasma και ένα μικροσκοπικό περιπολικό.

## Στατιστική
**Μέσοι όροι ανά σεζόν (κανονική περίοδος)**

Πηγή : Basketball reference

**Μέσοι όροι ανά σεζόν (πλέι-οφ)**

Πηγή : Basketball reference

**Μέσοι όροι ανά σεζόν (κανονική περίοδος)**

Πηγή : Basketball reference

**Αριθμητικά σύνολα**

## Διακρίσεις

### Ομαδικές

#### Λιέτουβος Ρίτας

* Πρωτάθλημα Λιθουανίας: 2010
* Κύπελλο Λιθουανίας: 2010

#### Σερβία ανδρών
* Ευρωμπάσκετ:  2013,  2015

#### Σερβία νέων

* Ευρωπαϊκό Πρωτάθλημα Κ-16:  2008
* Ευρωπαϊκό Πρωτάθλημα Κ-18:  2010
* Παγκόσμιο Κύπελλο Κ-19:  2011

### Ατομικές

* Πολυτιμότερος Παίκτης του Ευρωπαϊκού Πρωταθλήματος Κ-16: 2008
* Κορυφαία Πεντάδα του Ευρωπαϊκού Πρωταθλήματος Κ-16: 2008
* Πολυτιμότερος Παίκτης του Ευρωπαϊκού Παιχνίδιού Επίλεκτων Κ-18: 2009
* Πολυτιμότερος Παίκτης του Ευρωπαϊκού Πρωταθλήματος Κ-18: 2010
* Κορυφαία Πεντάδα του Ευρωπαϊκού Πρωταθλήματος Κ-18: 2010
* Πολυτιμότερος Παίκτης του Παγκοσμίου Κυπέλλου Κ-19: 2011
* Κορυφαία Πεντάδα του Παγκοσμίου Κυπέλλου Κ-19: 2011
* Ανερχόμενο Αστέρι του Γιούροκαπ: 2012
* Κορυφαία Πεντάδα της Διοργάνωσης του Γιούροκαπ: 2012
* Κορυφαίος σε κοψίματα του Πρωταθλήματος Λιθουανίας: 2012
* Κορυφαίος σε κοψίματα της VTB Λίγκα: 2012
* Πολυτιμότερος Παίκτης του Παιχνιδιού Επίλεκτων Λιθουανίας: 2011, 2012
* Δεύτερη Κορυφαία Πεντάδα Πρωτοετών του NBA: 2013
* Καλύτερος Νεοφώτιστος του Μήνα στην Ανατολική Περιφέρεια του NBA: Μάρτιος 2013
* Πολυτιμότερος Παίκτης του NBA Σάμερ Λιγκ: 2013
* Κορυφαία Πεντάδα του Ευρωμπάσκετ: 2015
* Ρεκόρ 25 ριμπάουντ σε παιχνίδι πλέι-οφ με τη Νιου Ορλίνς Πέλικανς: 2022
* Δεύτερη Κορυφαία Πεντάδα του Παγκοσμίου Κυπέλλου: 2023

## Παραπομπές


## Εξωτερικοί σύνδεσμοι
* 
* 

Κατηγορία:Λιθουανοί καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Εθνικής Λιθουανίας U16
Κατηγορία:Καλαθοσφαιριστές Εθνικής Λιθουανίας U18
Κατηγορία:Καλαθοσφαιριστές Εθνικής Λιθουανίας U20
Κατηγορία:Καλαθοσφαιριστές Εθνικής Λιθουανίας
Κατηγορία:Καλαθοσφαιριστές Πρωταθλήματος Λιθουανίας
Κατηγορία:Καλαθοσφαιριστές του NBA
Κατηγορία:Λιθουανοί καλαθοσφαιριστές στο NBA
Κατηγορία:Καλαθοσφαιριστές Λιέτουβος Ρίτας
Κατηγορία:Καλαθοσφαιριστές Τορόντο Ράπτορς
Κατηγορία:Καλαθοσφαιριστές Μέμφις Γκρίζλις
Κατηγορία:Καλαθοσφαιριστές Νιου Ορλίνς Πέλικανς
Κατηγορία:Καλαθοσφαιριστές Ουάσινγκτον Ουίζαρντς
Κατηγορία:Καλαθοσφαιριστές Σακραμέντο Κινγκς
Κατηγορία:Καλαθοσφαιριστές Ευρωμπάσκετ 2011
Κατηγορία:Καλαθοσφαιριστές στους Θερινούς Ολυμπιακούς Αγώνες 2012
Κατηγορία:Καλαθοσφαιριστές Ευρωμπάσκετ 2013
Κατηγορία:Καλαθοσφαιριστές Παγκοσμίου Πρωταθλήματος 2014
Κατηγορία:Καλαθοσφαιριστές Ευρωμπάσκετ 2015
Κατηγορία:Καλαθοσφαιριστές στους Θερινούς Ολυμπιακούς Αγώνες 2016
Κατηγορία:Καλαθοσφαιριστές Ευρωμπάσκετ 2017
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Καλαθοσφαιριστές Ευρωμπάσκετ 2025